b'\n_START_ARTICLE_\n\xc5\xa0vicarski narodni park\n_START_SECTION_\nOpis\n_START_PARAGRAPH_\nUstanovljen je bil 1. avgusta 1914, na dr\xc5\xbeavni praznik \xc5\xa0vice. Bil je med prvimi narodnimi parki v Evropi._NEWLINE_V letu 2009 je bil edini narodni park v \xc5\xa0vici, \xc4\x8deprav obstajajo na\xc4\x8drti, da jih ustanovijo ve\xc4\x8d. Ima povr\xc5\xa1ino 174,2 km\xc2\xb2 in je najve\xc4\x8dje za\xc5\xa1\xc4\x8diteno obmo\xc4\x8dje v dr\xc5\xbeavi._NEWLINE_V parku se ne sme hoditi izven ozna\xc4\x8denih poti, kuriti ali spati zunaj Chamanna Cluozza; v parku so tudi planinske ko\xc4\x8de. Prav tako je prepovedano motiti \xc5\xbeivali ali nabirati rastline ali nositi iz parka. Psi niso dovoljeni, niti na vrvici. Zaradi teh strogih pravil je \xc5\xa0vicarski narodni park edini park v Alpah, ki je kategoriziran pri IUCN kot strogi naravni rezervat, kar je najvi\xc5\xa1ja raven za\xc5\xa1\xc4\x8dite._NEWLINE_Center za obiskovalce se nahaja v Zernezu. Cesta skozi park vodi preko prelaza Fuorn (ali Ofenpass) na Ju\xc5\xbeno Tirolsko v Italiji._NEWLINE_Poleg \xc5\xa0vicarskega narodnega parka ima \xc5\xa0vica tudi \xc5\xa1estnajst regionalnih naravnih parkov.\n_START_SECTION_\nOpazovanje narave\n_START_PARAGRAPH_\nDa je v park zapusti pot prepovedano, ima med drugim za posledico, da se \xc5\xbeivali lahko pribli\xc5\xbeajo ljudem tudi v bli\xc5\xbeino. Kdor hodi tiho lahko sre\xc4\x8da kozoroga, jelena, gamsa, svizce, srne, zajce, ku\xc5\xa1\xc4\x8darje, ka\xc4\x8de, \xc5\xbeu\xc5\xbeelke in veliko ptic, morda celo brkatega sera, ki so ga ponovno uvedli v park leta 1991._NEWLINE_Ekosistem parka obsega skupno ve\xc4\x8d tiso\xc4\x8d \xc5\xbeivalskih in rastlinskih vrst, od neopaznih mikroorganizmov do rjavega medveda, ki so ga konec julija 2005, po 90 letih odsotnosti, spet zaznali v \xc5\xa0vici. Zdi se da se je priselil iz Ju\xc5\xbene Tirolske iz narodnega parka. Kot migracijski gost je obravnavan kot del ekosistema in zato ni preganjan. Namesto tega so namestili informativne table s priporo\xc4\x8dili glede ravnanja v primeru sre\xc4\x8danja z medvedom. Sre\xc4\x8danje z volkovi ali risi, ki se pojavljajo ob\xc4\x8dasno v parku, je precej verjetno. Velik del parka stoji na apnen\xc4\x8dastih tleh, zato v ve\xc4\x8dini podro\xc4\x8dij prevladuje rastlinstvo, ki mu ustreza taka podlaga. Ve\xc4\x8dina kamnin v parku \xe2\x80\x93 pe\xc5\xa1\xc4\x8denjaki, apnenci in kremen - so kot dolomit, sedimentne kamnine. Magmatske kamnine, kot sta gnajs in amfibolit najdemo le na podro\xc4\x8dju Macun.\n_START_SECTION_\nRaziskave\n_START_PARAGRAPH_\nZahvaljujo\xc4\x8d znanstvenim raziskavam, je mogo\xc4\x8de dokumentirati spremembe v nacionalnem parku na dolgi rok. Serija rezultatov raziskav Nationalpark-Forschung in der Schweiz o obmo\xc4\x8dju narodnega parka je objavljena od leta 1920. Do danes je iz\xc5\xa1lo \xc5\xbee 90 publikacij. Geografski informacijski sistem (GIS) National Park je bil ustanovljen leta 1992 na pobudo odbora za raziskave in In\xc5\xa1tituta za geografijo Univerze v Z\xc3\xbcrichu. Podatki se dopolnjujejo s sedanjimi stali\xc5\xa1\xc4\x8di in obdelujejo v GIS. Dolgoro\xc4\x8dni postopki so lahko bolje dokumentirani in razumljeni. Poleg ohranjanja in raziskovanja, je bolj pomembna funkcija parka kot izobra\xc5\xbeevalne ustanove._NEWLINE_V centru za obiskovalce v Zernezu se dobi informacije o parku, si lahko ogleda na sprehodu svizca ali spozna posebne naravne pojave na obmo\xc4\x8dju parka. To so dinozavrove stopinje na Piz dal Diavel, v strugi potoka v dolini Val Sassa in soliflukcijo v Val dal Botsch. Od maja 2008 ima Narodni park nov center za obiskovalce v Zernezu s celovito stalno razstavo o naravi nacionalnih parkov.\n_START_SECTION_\nZgodovina\n_START_PARAGRAPH_\nNa podlagi misli in dejanj Johanna Wilhelma Coaza, ki velja za enega od glavnih pionirjev ideje o nacionalnem parku, z za\xc4\x8detkom v 20. stoletju, so se v \xc5\xa0vici pojavili glasovi, ki so \xc5\xbeeleli zaustaviti postopno uni\xc4\x8denje zadnjih divjih podro\xc4\x8djih dr\xc5\xbeave. Zvezni svet je imenoval komisijo, ki naj predlaga ustrezna podro\xc4\x8dja, ki morajo biti \xc4\x8dim bolj podobna prvotnemu stanju. Kmalu se je na\xc5\xa1la gorska regija v Graub\xc3\xbcndenu. Pod vodstvom baselskega zoologa Paula Sarasina s podporo \xc4\x8dlanov \xc5\xa1vicarskega dru\xc5\xa1tva za naravoslovje, danes SCNAT, so leta 1908 v Val Cluoza na\xc5\xa1li \xc5\xbeelene lastnosti. Ob\xc4\x8dina Zernez kot lastnik ni bila najbolj nagnjena h kmetijstvu. Leta 1913 je bil podpisan zakup doline za 99 let in za\xc4\x8delo se je odpiranje parka. V tistem \xc4\x8dasu je zajemal pribli\xc5\xbeno 79 kvadratnih kilometrov povr\xc5\xa1ine, ki so sedaj jedro obmo\xc4\x8dja: Val Cluozza, Ofenpass in Val Minger. Dru\xc5\xa1tvo za varstvo narave v \xc5\xa0vici (SBN), ustanovljeno leta 1909, je nosilo prve stro\xc5\xa1ke._NEWLINE_Pogodba iz leta 1913 je uredila zakupnine za ob\xc4\x8dine s strani konfederacije, dolgoro\xc4\x8dno znanstveno \xc5\xa1tudijo z Raziskovalno dru\xc5\xa1tvo narave in stro\xc5\xa1ke nadzora in delovanja. Ko niso mogli ve\xc4\x8d obvladovati stro\xc5\xa1kov, je zvezna vlada prevzela to nalogo, narodni park pa preoblikovan v fundacijo. Leta 1959 je bila sprejeta nova razli\xc4\x8dica zveznega odloka za narodni park. Od takrat te\xc4\x8de pogodba za nedolo\xc4\x8den \xc4\x8das, najemnina je bila revidirana in prepovedana napeljava zunanjih elektri\xc4\x8dnih vodov. Poleg tega je uporaba hidroenergije razen obstoje\xc4\x8de prepovedana, reakcija na leta 1957 zgrajenega rezervoarja Sp\xc3\xb6lkraftwerke na ju\xc5\xbenem robu parka, ki je vzela velik del naravnega toka. Leta 1961 je bila predzadnja \xc5\xa1iritev, "zaokro\xc5\xbeevanje" obmo\xc4\x8dja parka pa je potekalo leta 2000; najnovej\xc5\xa1i del je Karseen pri Macunu, visoka dolina severovzhodno od Zerneza na okoli 2600 m. Park je utrpel izgubo ozemlja leta 1936, ko najema v Val Tavr\xc3\xbc ni bilo mogo\xc4\x8de podalj\xc5\xa1ati._NEWLINE_\xc5\xbde v prvih letih po za\xc5\xa1\xc4\x8diti se je za\xc4\x8del hiter porast rastlinskih in \xc5\xbeivalskih vrst, od leta 1914 do leta 1916 je bilo na obmo\xc4\x8dju parka veliko medvedov. \xc5\xa0tevilo obiskovalcev je bilo prvi\xc4\x8d okoli 250 na leto. Od leta 1920, ko so v parku uredili poti, se je obisk raz\xc5\xa1iril. Do sedaj je na voljo 80 km poti, vklju\xc4\x8dno dve planinskih poti.\n_START_SECTION_\nPokrajina nacionalnega pomena\n_START_PARAGRAPH_\nV skladu s 5. \xc4\x8dlenom zveznega zakona o naravni in kulturni dedi\xc5\xa1\xc4\x8dini vodi \xc5\xa0vica Zvezni inventar krajin in naravnih spomenikov._NEWLINE_\xc5\xa0t. 1915, opis: Schweizerischer Nationalpark und Randgebiete, leto vklju\xc4\x8ditve v popis: 1996, velikost: 29.249 ha - regija vklju\xc4\x8duje velik del skupine Sesvenna\n_START_SECTION_\nTe\xc5\xbeave v parku\n_START_PARAGRAPH_\nProblemi parku so predvsem zaradi lege in \xc5\xa1e vedno relativno majhne velikosti. Park je bil do poznih 1950-ih le za ljubitelje narave, od takrat pa se je \xc5\xa1tevilo obiskovalcev pove\xc4\x8dalo, tako da je veliko \xc5\xbeivali bolj te\xc5\xbeko opazovati. Danes ni mogo\xc4\x8de opaziti nobenega jelena in gamsa. V zelo suhem obmo\xc4\x8dju parka sledovi ljudi izginejo zelo po\xc4\x8dasi. Na mnogih nekdanjih planinah \xc5\xa1e danes najdemo tipi\xc4\x8dno rastlinje. Sledi rudarstva in apnene pe\xc4\x8di po\xc4\x8dasi pokriva vegetacija, kot tudi stare goloseke. Tik pred odprtjem parka so ob napovedanem najemu, skupnosti tako nerazumno posekale lesno zalogo, da bi pogajanja skoraj ne uspela._NEWLINE_Pomemben problem predstavljajo po\xc5\xbeari. V bli\xc5\xbeini hotela Il Fuorn si \xc5\xa1e vedno vidi po\xc5\xbearno opusto\xc5\xa1enje iz leta 1951, saj se enkrat uni\xc4\x8dena humusna plast obnavlja le zelo po\xc4\x8dasi. V okviru gradbenih del za izravnalni bazen na Ova Spin, je gozdni po\xc5\xbear izbruhnil leta 1962, ki bi se lahko ustavil le s protipo\xc5\xbearnimi pasovi, \xc5\xa1e deset dni so majhni po\xc5\xbeari ogro\xc5\xbeali naravo._NEWLINE_Stale\xc5\xbe gamsov ostaja skoraj nespremenjen, \xc5\xa1tevilo jelenjadi pa se je bistveno pove\xc4\x8dalo, saj je park odprt. \xc5\xa0koda objedanja se pojavlja predvsem zaradi pove\xc4\x8danega zimskega gojena mladic. Tudi divje \xc5\xbeivali vedno znova privla\xc4\x8dijo divje lovce, ki izkori\xc5\xa1\xc4\x8dajo lokacijo parka v obmejnem obmo\xc4\x8dju med \xc5\xa0vico, Avstrijo in Italijo, da bi se izognili preganjanju.'